text: Seebach indtager Fredericia
  29 september 2017 kl. 15.56
  I aften er der urpremiere på den nye Seebach-musical på Fredericia Teater. 
  Den har allerede slået rekord: Den nye Seebach musical har solgt 70.000 billetter i forsalg. I aften er der urpremiere på musicalen.
  Historien handler om far og søn, Tommy og Rasmus Seebach, deres forhold til hinanden, popmusik og 50 års musikhistorie.
  Rollen som Rasmus bliver spillet af Joakim Lind Tranberg, mens Tommy spilles af Pelle Emil Hebsgaard.
  TV SYD er med på den røde løber i aften. Her kan du blandt andet møde Joakim i rollen som Rasmus, Ramus Seebach og teaterchef Søren Møller.
  Musicalen har premiere på Fredericia teater i aften, og til foråret og til sommer spiller den også i København og Aarhus.
  